## Odluka o mjerilima za odredivanje plaće i drugih primanja koja pripadaju sucima Ustavnog suda Republike Hrvatske, nositeljima pravosudnih dužnosti i dužnosnicima koje imenuje i razrješuje Sabor Republ

### NN 87/1994 (30.11.1994.), Odluka o mjerilima za odredivanje plaće i drugih primanja koja pripadaju sucima Ustavnog suda Republike Hrvatske, nositeljima pravosudnih dužnosti i dužnosnicima koje imenuje i razrješuje Sabor Republ

# ZASTUPNIČKI DOM SABORA REPUBLIKE HRVATSKE

Na temelju članka 3. Zakona o utvrđivanju plaće i drugih primanja dužnosnika
("Narodne novine", br. 60/92., 75/92. i 58/93.), Zastupnički
dom Sabora Republik8 Hrvatske na sjednici 29. studenoga 1994. donio je

## ODLUKU

### O MJERILIMA ZA ODREDIVANJE PLAĆE I DRUGIH PRIMANJA KOJA PRIPADAJU SUCIMA USTAVNOG SUDA REPUBLIKE HRVATSKE, NOSITELJIMA PRAVOSUDNIH DUŽNOSTI I DUŽNOSNICIMA KOJE IMENUJE I RAZRJEŠUJE SABOR REPUBLIKE HRVATSKE

I.

Koeficijenti za utvrđivanje plaće sucima Ustavnog suda Republike Hrvatske,
nositeljima pravosudnih dužnosti i dužnosnicima koje imenuje i razrješuje
Sabor Republike Hrvatske (u daljnjem tekstu: dužnosnici) određuje se u
slijedećim vrijednostima:

1. Predsjednik Ustavnog suda Republike Hrvatske 12,00

2. Predsjednik Vrhovnog suda Republike Hrvatske 12,00

3. Sudac Ustavnog suda Republike Hrvatske 11,00

4. Državni odvjetnik Republike Hrvatske 11,00

5. Pučki pravobranitelj 10,00

6. Glavni državni revizor 10,00

7. Predsjednik Visokog trgovačkog suda 10,00

8. Predsjednik Upravnog suda Republike Hrvatske 10,00

9. Javni pravobranitelj Republike Hrvatske 10,00

10. Guverner Narodne banke Hrvatske 10,00

11. Predsjednik Republičkog vijeća za prekršaje 10,00

12.Predsjednik Županijskog suda u Zagrebu 10,00

13. Direktor Hrvatske radiotelevizije 9,50

14. Direktor Hrvatske izvještajne novinske agencije - HINA 9,50

15. Tajnik Sabora Republike Hrvatske 9,00

16. Zamjenik pučkog pravobranitelja 9,00

17. Zamjenik guvernera Narodne banke Hrvatske 9.00

18. Županijski driavni odvjetnik u Okružnom državnom odvjetništvu Zagreb
9,00

19. Predsjednik Županijskog suda 8,50

20. Zamjenik direktora Hrvatske izvještajne agencije - HINA 8,50

21. Predsjednik Općinskog suda u Zagrebu 8,50 22. Zamjenik tajnika Sabora
Republike Hrvatske 8,00

23. Tajnik Županijskog doma Sabora 8,00

24. Viceguverner Narodne banke Hrvatske 8,00

25. Predsjednik trgovačkog suda 8,00

26. Predsjednik vojnog suda 8,00

27.Županijski državni odvjetnik 8,00

28. Vojni državni odvjetnik 8,00

29. Predsjednik Općinskog suda 7,50

30. Zamjenik tajnika Županijskog doma Sabora Republike Hrvatske 7,00

31. Općinski državni odvjetnik 7,00

II.

Mjesečna plaća dužnosnika iz točke I. ove Odluke utvrđuje se množenjem
pripadajućeg koeficijenta s osnovicom koju utvrđuje Vlada Republike Hrvatske
u skladu s propisima i kolektivnim ugovorom. Iznos plaće utvrđen u skladu
sa stavkom 1. ove točke povećava se za 0,5% za svaku navršenu godinu radnog
staža, a najviše do 20%.

III.

Dužnosnici iz točke I. ove Odluke imaju, na osobni obrazloženi zahtjev,
pravo na naknadu za odvojeni život od obitelji, kao i naknadu troškova
prijevoza u mjesto stanovanja obitelji u vrijeme tjednog odmora i državnih
blagdena.

IV.

Dužnosnici iz točke I. ove Odluke imaju pravo na naknadu troškova za
službeno putovanje (dnevnica, troškova noćenja i troškova prijevoza) odgovarajućom
primjenom odredaba članka 14. do 18. Zakona o pravima zastupnika u Saboru
Republike Hrvatske.

V.

Dužnosnici iz točke I. ove Odluke imaju pravo naknade troškova prijevoza
na posao i s posla i na naknadu troškova prehrane za vrijeme posla, primjenom
odgovarajućih propisa.

VI.

Ostala primanja iz radnog odnosa dužnosnici iz točke I. ove Odluke ostvaruju
na način i uz uvjete propisane za djelatnike u tijelima u kojima obavljaju
dužnost.

VII.

Rješenje o utvrđivanju prava iz točke II. i II. ove Odluke, za predsjednike
sudova, državne odvjetnike i vojne državne odvjetnike, i predsjednika Republičkog
vijeća za prekršaje donosi ministar pravosuđa a za ostale dužnosnike nadležno
radno tijelo Zastupničkog doma Sabora Republike Hrvatske.

Provedba ostalih odredbi ove Odluke u djelokrugu je čelnika tijela iz
točke I. ove Odluke.

VIII.

Do stupanja na snagu zakona kojim se ustanovljuje djelokrug i ustrojstvo
državnog odvjetništva, prema odredbama Zakona o Državnom sudbenom vijeću
("Narodne novine", br. 58/93.), te do stupanja na snagu zakona
kojim se na novi način ustanovljuje djelokrug i ustrojstvo tijela za vođenje
prekršajnog postupka, rješenja o pravima iz točke II. i III. ove Odluke
za državne odvjetnike, vojne državne odvjetnike i predsjednika Republičkog
vijeća za prekršaje donosi nadležno radno tijelo Zastupničkog doma Sabora.

IX.

Stupanjem na snagu ove Odluke prestaje vrijediti Odluka o mjerilima
za određivanje plaće i drugih primanja sudaca Ustavnog suda Republike Hrvatske
("Narodne novine", br. 82/92. i 50/94.), Odluka o mjerilima za
određivanje plače i drugih primanja sudaca i drugih nositelja pravosudnih
dužnosti ("Narodne novine", br. 3/93., 10/93. i 28/94.) i Odluka
o mjerilima za određivanje plaće i drugih primanja dužnosnika i djelatnika
koje imenuje i razrješava Sabor i njegovo radno tijelo ("Narodne novine",
br. 91/92. i 50/94.).

X.

Ova Odluka stupa na snagu danom objave u "Narodnim novinama",
a primjenjuje se od 1. studenoga 1994.

Klasa: 120-01/94-05/02

Zagreb, 29. studenoga 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović, v. r.**

Odluka, NN 87/1994-1521